b'\n_START_ARTICLE_\nCaf\xc3\xa8 instantani\n_START_PARAGRAPH_\nEl caf\xc3\xa8 instantani o caf\xc3\xa8 soluble \xc3\xa9s un producte alimentari elaborat sec, en pols o granulat, que cont\xc3\xa9 exclusivament extractes de caf\xc3\xa8 verd del qual s\'extreuen i que permet obtenir r\xc3\xa0pidament una beguda amb gust de caf\xc3\xa8 per mitj\xc3\xa0 de l\'addicci\xc3\xb3 d\'aigua. El preparat de gust de caf\xc3\xa8 obtingut equival aproximadament a una tercera part del pes del caf\xc3\xa8 verd. L\'avantatge que presenta \xc3\xa9s que pot dissoldre r\xc3\xa0pidament en aigua calenta, sense necessitat de cafetera ni cap aparell especial, per a ser consumit. Aquesta propietat tamb\xc3\xa9 resulta pr\xc3\xa0ctica a la reposteria, ja que una o dues cullaradetes d\'aquesta preparaci\xc3\xb3 seca poden donar gust de caf\xc3\xa8 a un past\xc3\xads, a flams, panellets, p\xc3\xbadings, etc.\n_START_SECTION_\nOrigen\n_START_PARAGRAPH_\nPer a alguns, el caf\xc3\xa8 soluble instantani va ser creat en 1901 als Estats Units pel qu\xc3\xadmic japon\xc3\xa8s Satori Kato. Altres consideren que va ser obra de l\'angl\xc3\xa8s George C. Washington, a Guatemala, l\'any 1906._NEWLINE_Una marca va desenvolupar i comercialitzar aquesta preparaci\xc3\xb3 amb el nom de Nescaf\xc3\xa9\xc2\xae, que es va dissenyar perqu\xc3\xa8 els soldats estatunidencs poguessin prendre caf\xc3\xa8 durant la II Guerra Mundial. Despr\xc3\xa9s van promocionar-lo per a vendre-ho a les llars a escala mundial.\n_START_SECTION_\nProducci\xc3\xb3\n_START_PARAGRAPH_\nLa denominaci\xc3\xb3 caf\xc3\xa8 soluble es reserva al producte sec que resulta de l\'extracci\xc3\xb3 del caf\xc3\xa8 torrat per mitj\xc3\xa0 d\'aigua potable i que cont\xc3\xa9 exclusivament els principis solubles, s\xc3\xa0pids i arom\xc3\xa0tics del caf\xc3\xa8._NEWLINE_Per a obtenir el caf\xc3\xa8 soluble s\'utilitzen dos processos diferents: l\'"spray-dry" i la liofilitzaci\xc3\xb3. Als dos casos, el torrat o torrat del caf\xc3\xa8 se fa a menor temperatura (entre 190 i 210\xc2\xb0C) i a continuaci\xc3\xb3 \xc3\xa9s m\xc3\xb2lt i s\'infusiona en aigua calenta. El l\xc3\xadquid obtingut es tracta en diversos tancs per a \xc3\xa9sser sotm\xc3\xa8s a diferents processos de deshidrataci\xc3\xb3. A la deshidrataci\xc3\xb3 per centrifugaci\xc3\xb3 es projecten forts corrents d\'aire a temperatures molt elevades, i aix\xc3\xb2 provoca la fixaci\xc3\xb3 de part\xc3\xadcules s\xc3\xb2lides a les parets del tanc. Al proc\xc3\xa9s spray-dry la deshidrataci\xc3\xb3 es fa per aire calent, mentre que a la liofilitzaci\xc3\xb3 es realitza per congelaci\xc3\xb3 brusca a baixes temperatures. Les part\xc3\xadcules s\xc3\xb2lides obtingudes es polvoritzen finament i s\'envasen en sobres o recipients de pl\xc3\xa0stic o de vidre, que despr\xc3\xa9s s\xc3\xb3n sotmesos a diferents envasos secundaris i emportats als magatzems i punts de venda._NEWLINE_Es tracta d\'un derivat de la beguda del caf\xc3\xa8 que tracta de reproduir el seu gust i color en tornant a afegir aigua. Al caf\xc3\xa8 soluble, a part de tenir un sabor diferent, no s\'aprecien les aromes i sabors que exalan els components vol\xc3\xa0tils del caf\xc3\xa8, sobretot de l\'ar\xc3\xa1bica'